hu hu hu hu hu hu en hu hu hu hu hu hu hu hu hu hu hu en hu hu hu hu hu hu hu hu hu hu en hu hu hu en hu en hu en hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu de hu de hu de pt hu en hu pt hu hu hu hu es hu hu hu en de hu en de hu en de hu hu hu hu hu hu hu hu hu hu en hu hu hu hu en en en en en en en en en en en en
Kávézz cicadorombolás mellett! Itt vannak a legjobb magyar macskakávézók! - Macskamenta Klub
Egy csipetnyi dorombolás, szeretettel fűszerezve…
Csak a konyhapultra ne! Tuti tippek a macskamentes konyhapultért
Segítség, nem dorombol a cicám! Miért?
Miért harap meg a macskám? Tuti tippek a támadás megelőzésére
Egyéb kategória,  Érdekességek,  Macskatartás, nevelés,  Utazás
Kávézz cicadorombolás mellett! Itt vannak a legjobb magyar macskakávézók!
Ha nem csak a macskákat, de a kávét is szereted, akkor ezeken a helyeken nyert ügyed van! Tudtad, hogy több olyan vendéglátóegység is van hazánkban, ahol a forró feketédet kortyolgatva akár cicákat is simogathatsz? Szétnéztünk a macskakávézók háza táján és most Neked is megmutatjuk mit találtunk! Nézd csak!
A legelső macskakávézó, a Cat Flower Garden (jelenleg Café & Cats 1998 néven üzemel), 1998-ban nyílt meg Tajvanon, ennek ellenére ha macskakávézóról beszélünk mindenkinek Japán jut eszébe elsőként. Csak Tokióban legalább negyven féle helyet találsz, ahol a fogyasztásod mellé cicadorombolás is jár. Sőt! Ha nagy állatbarát vagy, baglyos, nyuszis, sőt kígyós kávézókat is felfedezhetsz. Európában az első ilyen cicás hely Bécsben nyílt meg, amit a Londoni követett és utána jött Budapest is 2013-ban, azóta már itthon is több helyen találhatsz macskakávézókat.
Itthon talán a legismertebb a Cat Cafe Budapest, ami a belvárosában a Bazilikától néhány perc sétára található (1065 Budapest, Révay u 3.) Jelenleg tizenöt macska dorombol itt, van közöttük fajtiszta main coon és mentett házi is. A macskák többsége társalapítványuk a Macskavilág Alapítvány által került a kávézóba.
A Cat Café nem egy hagyományos kávézó, ezért a házirend szigorú. A macskákat nem szabad felemelni, etetni, vakuval fotózni vagy éppen pihenés közben zavarni.
Ha társaságra vagy szeretgetésre vágynak úgyis az asztalra fognak ülni. Emellett nagyon ügyelnek a tisztaságra és arra, hogy a macskáknak legyen privát helyük, ahova elbújhatnak, ahol nyugodtan ehetnek és pihenhetnek.
A kávézó árai talán a szokásosnál kicsit magasabbak, ami a magasabb fenntartási költségekkel magyarázható. A kávézó kínálatában találunk forró italokat, alkoholmentes üdítőket, valamint süteményeket is.
Saját kép, a budapesti Cat Cofe-ban készült
A debreceni Macskávézó 2020 szeptemberében nyitott a belvárosban (Debrecen, Ceglédi u 1). Igazán ismertté pár héttel a nyitás után -egy incidensnek és számos cikknek köszönhetően- vált. Azóta a kávézó csak nyolc éven felüli vendégeket fogad. Előzetes foglalás szükséges és egy órát tölthetünk a cicákkal. Ezt leszámítva a szabályok ugyanazok mint a többi hasonló profillal működő helynél, a macskákat tilos felvenni, etetni és alvás közben zavarni. Emellett nagy hangsúlyt fordítanak a cicák egészségére és a tisztaságra is. Az állatorvos hetente ellenőrzi a hely szőrös dorombolóit.
Jelenleg tizenegy állandó lakója van a kávézónak. Négyen menhelyről érkeztek, a Main Coonokat vásárolták, de van olyan cica is, akit családtól fogadtak örökbe. Maga a kávézó és a választék is kisebb ugyan a budapesti kávézóhoz képest, de aki a családiasabb, meghittebb és bekuckózósabb helyeket kedveli, igazi kis cicaparadicsomra lel. A kínálatban találsz finom forró italokat és süteményeket is, valamint szuper cicás ajándéktárgyakat is vásárolhatsz.
Szálas teák, finom olasz kávék, otthonos hangulat és cuki cicák mindez Pécs belvárosában a Purrfect Cat Café-ban (7621 Pécs, Rákóczi út 59).
Pécs és egyben a régió első cicakávézója 2019 februárjában nyitott, három cicával. Azóta a kávézó két új lakóval bővült. Habár az itt élő cicafajták emberszeretők és kifejezetten türelmesek a túlzott zajt és a túl sok simogatást ők sem szeretik.  Hétfőtől szombatig várják a vendégeket, mert vasárnap a cicák is pihennek.
A kávézó nem túl nagy kényelmesen tíz-tizenkét ember fér el, ez adja a helynek a kellemes családias hangulatot. Dekorációban sok helyen visszaköszön a macskamotívum, macskás képek, dísztárgyak és párnák.
Meghitt hangulat finom kávék és hatalmas tea választék ez volt a Kultúrmacska Kávézó Veszprémben (8200 Veszprém, Madách Imre u. 13). hat fajta tiszta macska (két Maine coon, két brit rövidszőrű, egy bengáli és egy skót lógófülü) dorombolt a kávézóban mely 2020 szeptember végén zárt be. Sajnos ők lettek az a cicakávézó, akik nem élték túl a korlátozásokat, a cicákat örökbe fogadták, így várhatóan ez a kávézó már nem fog újra nyitni.
Az első macskakávézó Európában
Nem annyira meglepő módon az első európai macskakávézót egy japán hölgy Takako Ishimitsu nyitotta Bécsben 2012 májusában. A kávézó a Neko nevet kapta mely japánul macskát jelent.
A Cafe Neko Bécs óvárosában (Blumenstockgasse 5, 1010 Wien) található, gyönyörű környezetben. Elsőre inkább érezzük magunkat múzeumban, mint egy kávézóban, mivel a kávézóban nem szól zene és sokszor teljes a csend. Ha korábban jártál már akár a budapesti akár a debreceni kávézóban, ezekután a Neko meglepően ridegnek tűnhet.
Jelenleg öt állandó lakója van a kávézónak, mind az öt macskát a Bécsi Állatvédő Egyesülettől fogadták örökbe. A szabályokat tekintve itt is követik a megszokott elveket, kínálatukban azonban a hideg- és meleg italokon, süteményeken és szendvicseken túl japán finomságokat is fel lehet fedezni.
Ha macskaimádó vagy, ne hagyd ki ezt az élményt és feltétlenül látogass meg egy cicás kávéházat! Bár a legtöbbünk otthonában mindig jár a kávé, vagy a tea mellé cicadorombolás (és sokszor cicaszőr is), egy macskakávézó mégis olyan különleges lehetőséget teremt a kikapcsolódásra, amit megéri megtapasztalni!
Ezeket is szeretni fogod!
TOP 21 csodálatos és vicces macskás idézet, melyet alig ismerünk!
Békés, boldog, cicadorombolós karácsonyt kívánunk!
6 dolog, amit a macskák TÉNYLEG szeretnének karácsonyra!
“Akármilyen rövid a pillanat, mely része a mellettünk élő állatok életének, felélénkíti a miénket, és minden szempontból jobbá, tartalmasabbá teszi azt.”
Az Adatkezelési Tájékoztató-ban foglaltakat elolvastam, megértettem és tudomásul vettem.
Hozzájárulok hogy a Macskamenta Klub hírlevelet küldjön nekem.
Ha Ön ember, hagyja üresen ezt a mezőt:
Cicahoroszkóp – BIKA (április 21-május 21)
Macskák és színek pro és kontra – Így (nem) látják a cicák a színeket!
15 legcukibb macskás pillanat képekben
Nézz szét itt is!
© 2022 Macskamenta Blog - Általános szerződési feltételek | Adatvédelem | Jogi nyilatkozat | Médiaajánlat | Impresszum
A weboldal cookie-kat (sütiket) használ a felhasználói élmény növelése és statisztikai célokból. A weboldal által használt cookie-k személyes adatgyűjtéséhez hozzájárulok. Adatkezelési tájékoztató
ELFOGADOM NEM FOGADOM EL
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.